Vjenčanje s morem
<s>Vjenčanje s morem (talijanski: Sposalizio del mare) je najkarakterističnija venecijanska proljetna ceremonija koja se tradicionalno održava negdje od 11. vijeka na dan uskrsnuća (ili za neki drugi vjerski praznik).</s>

<s>Svečanost počinje na Trgu Svetog Marka odlaskom dužda u pratnji Venecijanskog patrijarha, članova Velikog vijeća i gotovo svih aristokrata, do mola gdje bi se ukrcali na Bucintora i uz pratnju nebrojene gomile čamaca, gondola i drugih brodica i zaplovili do lučice San Niccolò na Lidu.</s><s>Tu bi dužd izlio svetu vodu iz vaze, i zatim bacio simboličan prsten u more, koji je blagoslovio patrijarh, izgovarajući ritualnu rečenicu Desponsamus te, mare.</s><s>In signum veri perpetuique dominii... (Vjenčamo te more.</s><s>Udružili smo se s tobom more, u znak prave i vječne dominacije...).</s>

<s>Historija</s>

<s>Naizgled strogo vjerska svečanost vjerojatno je povezana s događajem kad je venecijanska flota Pietra II Orseola negdje krajem maja 1000. zauzela Dalmaciju.</s><s>U riznici bazilike sv. Marka nalaze se najstariji dokumenti sa scenarijem blagosiljanja mora (benedictio maris), ali u njima uopće nema riječi o vjenčanju s morem (desponsatio maris).</s><s>Ne zna se točno kad se prvi put pojavila ta kombinacija, ali se pretpostavlja da je vezana ili za dolazak u Veneciju pape Aleksandra III, ili uz pomorsku bitku kod Savudrijskog rta, ili uz susret cara Friedricha Barbarosse sa papom.</s>

<s>U svakom slučaju, navedena tri događaja osigurala su Mletačkoj Republici dominaciju nad Jadranom jer je Veneciji bilo strašno stalo da osigura mir između Cara Svetog rimskog carstva i papa, što je i uspjela nakon sklapanja sporazuma 1177. u Veneciji.</s><s>Ceremonijal Vjenčanja s morem formirao se od kraja 13. do početka 14. vijeka, a puni razvoj imao je 14. vijeku, tad se vjerojatno prvobitno blagosiljanje mora proširilo i integriralo sa vjenčanjem.</s><s>Vremenom se religiozni karakter ceremonije gotovo potpuno izgubio na račun političkog.</s>

<s>Sve dok je Venecija bazirala svoj prosperitet na pomorskoj dominaciji, odnosno na moru, ova ceremonija imala je ugled, ali otkad se povukla u defanzivu i posvetila odbrani od Osmanlija to više nije bilo tako.</s><s>Vjenčanje s morem održava se i danas, kao jedna od manifestacija koja privlači velik broj turista.</s>

<s>Izvori</s>

<s>Vanjske veze</s>

<s>La festa della Sensa</s>

<s>Ceremonije
Mletačka Republika
Historija Venecije
Kultura u Veneciji</s>

